આ બહુ અલગ વસ્તુ છે. આપણે રામનવમીના દિવસે અને ધનતેરસના દિવસે તથા વિશેષ ઉત્સવનાં દિવસે યજ્ઞ કરીએ છીએ. આ માટે ઉપયોગમા આવતા સમિધા વૃક્ષમાંથી જંગલમાંથી આવે છે અને આ માટે ઝાડ કાપવા પડે છે. રામનામ બુકના કાગળ પણ ઝાડમાંથી જ તૈયાર કરવામા આવે છે. આજે ઝાડ એટલા બધા કાપવામા આવે છે કે ભારતમા અને સમગ્ર જગતમા ગ્લોબલ વોર્મિંગ થાય છે. આપણે મુંબઈમાં જોઇએ છીએ કે કેવી રીતે વરસાદ આવે છે, કોઇવાર વધારે વરસાદ આવે છે તો કોઇવાર આવતો જ નથી. દિવસ દરમ્યાન ગરમી તો પડે છે અને ગ્લોબલ વોર્મિંગ થાય છે, તાપમાન વધે છે, તેના માટે માત્ર આ એક ઉપાય છે, વૃક્ષ બચાવી શકાય છે. તેથી મેં નિર્ણય કર્યો છે કે હવે પછી યજ્ઞમાં સમિધા રામનામના કાગળમાંથી બનાવવામા આવશે. આ માટેની સીડી પણ તૈયાર કરવામા આવશે. કેન્દ્ર પર અથવા શ્રીહરિગુરુગ્રામમાં તમને કાગળ મળશે, કાગળનો પલ્પ કેવી રીતે બનાવી શકાય એ પણ શીખવવામા આવશે. તમે ઘરે બેસીને આ સેવા કરી શકો છો.